Okresná prokuratúra Prievidza 
M. Mišíka 22, 971 34 Prievidza 1 	

Sp. zn. : 2 Pv 670/12/3307	Prievidza, 24.9.2012
EEČ : 2-27-72-2012

U Z N E S E N I E

Trestná vec:	obvinený XXXXX  
Prečin:	Subvenčný podvod podľa § 225 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Prievidza
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
v období od 16.09.2007 do 15.02.2009 v Prievidzi ako poberateľ sirotského dôchodku v zmysle ustanovenia § 227 ods. 3 zákona č. 461/2003 Z. z. o sociálnom poistení v znení neskorších predpisov si nesplnil svoju oznamovaciu povinnosť a do 8 dni nenahlásil Sociálnej poisťovni , pobočka XXXXX, skutočnosť, že dňa 31.08.2007 prestal byť nezaopatreným dieťaťom a naďalej poberal sirotský dôchodok, na základe čoho mu bol Sociálnou poisťovňou,  pobočka XXXXX,  neoprávnene vyplatený sirotský dôchodk za obdobie od 16.09.2007 do 15.02.2009 v celkovej výške 2002.55 €,  čím spôsobil pošk. Sociálnej poisťovni , pobočka XXXXX,  škodu v celkovej výške 2002.55 €

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
18 mesiacov
Z priloženého spisového materialu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:

	Policajt OR PZ  OKP XXXXX uznesením č. ORP-650/OEK-PD-2012 z  23.8.2012 vzniesol obvinenie XXXXX za prečin subvenčného podvodu podľa § 225 ods. 1 Tr. zák.

           Skrátením vyšetrovaním sa zistilo, že obvinený v období od 16.09.2007 do 15.02.2009 v Prievidzi ako poberateľ sirotského dôchodku v zmysle ustanovenia § 227 ods. 3 zákona č. 461/2003 Z. z. o sociálnom poistení v znení neskorších predpisov si nesplnil svoju oznamovaciu povinnosť a do 8 dni nenahlásil Sociálnej poisťovni , pobočka XXXXX, skutočnosť, že dňa 31.08.2007 prestal byť nezaopatreným dieťaťom a naďalej poberal sirotský dôchodok, na základe čoho mu bol Sociálnou poisťovňou,  pobočka XXXXX,  neoprávnene vyplatený sirotský dôchodk za obdobie od 16.09.2007 do 15.02.2009 v celkovej výške 2002.55 €. čím spôsobil Sociálnej poisťovni , pobočka XXXXX,  škodu v celkovej výške 2002.55 €

            XXXXX   sa k spáchaniu predmetného skutku priznal a jeho priznanie je v súlade s dôkazmi vykonanými v prípravnom konaní.  

	Skutok je prečinom subvenčného podvodu podľa § 225 ods. 1 Tr. zák. , za ktorý zákon dovoľuje uložiť trest odňatia slobody s hornou hranicou 5 rokov.

	V priebehu skráteného vyšetrovania obvinený uhradil poškodenej  Sociálnej poisťovni , pobočka XXXXX,spôsobenú škodu vo výške 2002.55 eur.

	Vo svojej výpovedi sa obvinený vyjadril, že súhlasí s podmienečným zastavením trestného stíhania.

	XXXXX   doposiaľ nebol súdne trestaný a  ani sankciovaný za spáchanie priestupku.

	Vzhľadom na to, že sú splnené zákonné podmienky na podmienečne zastavenie trestného stíhania rozhodla som tak ako je uvedené vo výrokovej časti tohto rozhodnutia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Silvia Krčová
prokurátorka